กรมส่งเสริมสหกรณ์ จัดโครงการกระเช้าสินค้า รับเทศกาลปีใหม่ ส่งความห่วงใย จากใจสินค้าสหกรณ์
นายพิเชษฐ์ วิริยะพาหะ อธิบดีกรมส่งเสริมสหกรณ์ เปิดเผยว่า กรมส่งเสริมสหกรณ์ จัดทำโครงการส่งความสุขในเทศกาลปีใหม่ มาตั้งแต่ปี 2556 ด้วยการนำสินค้าสหกรณ์ ที่มีคุณภาพจากกลุ่มเกษตรกรและกลุ่มอาชีพจากจังหวัดต่างๆ มาจัดตกแต่งเป็น กระเช้า โดยในแต่ละปีสามารถสร้างรายได้ให้กับสมาชิกสหกรณ์ ราว 1,200,000 บาท 
โดยช่วงเทศกาลปีใหม่ในปีนี้ ได้จัดจำหน่ายกระเช้าภายใต้แนวคิด ส่งความสุข ส่งความห่วงใย จากใจสินค้าสหกรณ์ เพื่อสนับสนุนและส่งเสริมกิจกรรมด้านการตลาดให้กับสินค้าของสหกรณ์และกลุ่มเกษตรกรเชื่อมโยงกับเครือข่ายสินค้า จากเกษตรกรผู้ผลิตสู่ผู้บริโภคได้ทั่วถึงยิ่งขึ้น 
ซึ่งปีนี้จะเน้นสินค้าและผลิตภัณฑ์จากยางพารา อาทิ หมอนยางพารา บรรจุหีบห่ออย่างดี ราคา 550 บาท กระเช้าสินค้า ผลิตภัณฑ์แปรรูป เพื่อสุขภาพ โดยในปีนี้ใช้ผ้าบาติกในการห่อกระเช้า ซึ่งสามารถนำไปใช้ประโยชน์ได้อีกด้วย 
ทั้งนี้ จะเริ่มจัดจำหน่ายตั้งแต่วันที่ 30 พฤศจิกายนถึง 12 มกราคม 2562 โดยจำหน่ายทุกวันไม่เว้นวันหยุด เปิดจำหน่ายตั้งแต่เวลา 09.00 น. จนถึง 19.00 น. ณ กรมส่งเสริมสหกรณ์ โดยประชาชนหรือหน่วยงานที่สนใจ ดูรายละเอียดเพิ่มเติมได้ทาง facebook: coopmarket.cbd หรือช่องทาง Line ID CPD.Shop หรือโทร 02 287 506